Рихард Демел
Жетварска песен

Превод от немски: Пенчо Славейков, —

chitanka.info

По нивите събран с плода злат

далеч, далеч, виж ето — докрай свят.

Мели ти, мелницо, мели.

Не лъхва ветрец нийде, в никой път,

и мелниците глухи там стоят —

мели ти, мелницо, мели.

Вечерен пурпур пламна в небеса.

Хляб! Хляб! На хиляди се чуй гласа.

Мели ти, мелницо, мели.

Злий вихър е обуздан в нощний мрак,

с зори ще почне работата пак.

Мели ти, мелницо, мели.

Полята вихри ще да изметат. —

Хляб! Няма вече, няма да стенат…

Мели ти, мелницо, мели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.